OzLabs/hebrew-wiki-articles huggingface dataset:
פאניוניוס (כדורגל)

מועדון הכדורגל פאניוניוס (ביוונית: Πανιώνιος Γυμναστικός Σύλλογος Σμύρνης; "איגוד ההתעמלות של סמירנה") הוא מועדון כדורגל יווני מאתונה, בירת יוון.

==היסטוריה==
הקבוצה נוסדה בשנת 1890 על ידי מספר גדול של תושבים מהעיר סמירנה שחיו בעיר דאז. בזמנו פאניוניוס שימשה לקבוצת מוזיקה וספורט, ושמה היה "קבוצת המוזיקה והכדורגל אורפאוס". בשנת 1893 מספר חברים בקבוצת אורפאוס החליטו על הפיכת פאניוניוס לקבוצת ספורט, והרחקתה מהמוזיקה, מה שגרם לפאניוניוס להשתתף ביותר ויותר אירועי ספורט, שמה שונה ל"מועדון הספורט אורפאוס". רק בשנת 1898 שונה שם הקבוצה לפאניוניוס G.G.S., מה שגם גרם למועדון הספורט להשתתף באירועי ספורט בינלאומיים.

הקבוצה משחקת בליגה היוונית הראשונה. פאניוניוס מעולם לא זכתה באליפות הליגה היוונית אך היא זכתה פעמיים בגביע היווני: פעם אחת ב-1979 ופעם אחרת ב-1998.

==קישורים חיצוניים==

* 

*
קטגוריה:קבוצות כדורגל יווניות
קטגוריה:אתונה: מועדוני כדורגל
קטגוריה:קבוצות כדורגל שהוקמו ב-1890
אפקט הגזע האחר

אפקט הגזע האחר או בקצרה אפקט הגזע (באנגלית: cross-race effect, own-race effect, other-race effect, או own race bias) הוא תופעה מתחום תפיסת פרצופים וזיהוי פנים (תת תחום הנחקר באתולוגיה אנושית ובפסיכולוגיה חברתית), לפיה אדם תופס, מבצע עיבוד קוגניטיבי ומזהה בקלות רבה יותר פרצופים של אנשים השייכים אתנית במראה שלהם לגזע בו גדל.

בשל התופעה, אדם לבן יזהה בקלות הבדלים בין פרצופים של אנשים לבנים, אך אנשים ממוצא סיני, למשל, ייראו לו זהים, והוא יתקשה לזהות הבדלים בין הפרצופים. בהתאם, אדם סיני יתקשה בזיהוי פרצופי אנשים לבנים. 

ממחקרים שנעשו נמצא כי הזיהוי המשופר בגזע שבו נולד האדם, אינו מולד, אלא הוא תוצאה של למידה הנובעת מסביבתו הטבעית של האדם, בה גדל. בהתאם לכך, ילדים שאומצו וגדלו בסביבה של אנשים שאינם שייכים למוצא האתני שלהם, זיהו פרצופים ממוצא זה שאינו שלהם בצורה טובה יתר, והתקשו בזיהוי אנשים ממוצאם המקורי. בנוסף, נראה כי ניתן לשפר יכולת זיהוי פנים של קבוצה אתנית אחרת, באמצעות למידה – ככל שהאדם בא במגע עם אנשים מקבוצה אחרת, עולה הסיכוי לזהות הבדלים בפניהם בקלות רבה יותר.

לאפקט הגזע האחר, כמו לכלל חקר זיהוי הפרצופים, יש השלכות משמעותיות במספר תחומים. בין השאר נדרשת מודעות לתופעה זו בתחום זיהוי חשודים בעבירה פלילית במסגרת מסדר זיהוי, נוהל המתקיים במסגרת חקירה משטרתית, במהלכו עד שראה חשוד בנסיבות מפלילות, מנסה לזהות אותו בתוך קבוצה של אנשים שאמורים להיות דומים לו במראה. למשל, כשהאדם לבן צופה בחשוד לבן, הוא עשוי לקלוט בעיקר פרטים משניים בדמותו (כי הפרטים הבולטים כמו צבע עורו דומים כבר לקבוצה אליה שניהם שייכים), דבר שעשוי לסייע לאחר מכן במסדר הזיהוי שלו; לעומת זאת, כשהוא נחשף לחשוד אפרו-אמריקאי, הוא עשוי לקלוט בעיקר פרטים ראשוניים ובולטים בדמותו, וכך עשוי להתבלבל במהלך מסדר זיהוי שכולל מספר אנשים אפרו-אמריקאים. דרך אפשרית אחת להפחית את ההשפעה ולא ליצור הטיה לרעת החשוד במסדרי זיהוי, היא לדאוג לכך שהחוקר המשטרתי יהיה שייך לקבוצה האתנית של החשוד ולא לזו של העד המזהה, כדי שיוכל ליצור מסדר בו הניצבים דומים לחשוד במאפיינים רבים, ולא ייווצר מסדר בו החשוד בולט למדי בין הניצבים.

== בישראל ==
במחקר בתחום זה שנערך בישראל, נדרשו ערבים ויהודים ממוצא מזרחי ואשכנזי לזהות במסדר זיהוי פנים שראו דקות ספורות לפני כן. בהתאם לאפקט הגזע, עלה במחקר אחוז טעויות גבוה בקרב כל אחת מהקבוצות כשנדרשו לזהות אנשים מקבוצה אתנית שונה; אחוז הטעויות הגבוה ביותר היה כשיהודים התבקשו לזהות פנים של ערבי.

== ראו גם ==
*אפליה
*אתניות
*קבוצת פנים וקבוצת חוץ
*הומוגניות של קבוצת חוץ
*פרוסופגנוזיה
*תורת הגזע
*גזענות
*סטריאוטיפ
*עמק המוזרות

==קישורים חיצוניים==
*[http://www.apa.org/news/press/releases/2000/12/face.aspx People Are Poor at Cross-Race Facial Recognition Because They Concentrate on Racial Features Rather than Individual Features, According to New Study], באתר האגודה האמריקנית לפסיכולוגיה 
<div class="mw-content-ltr">
* Kate Shaw, [http://arstechnica.com/science/2010/11/understanding-the-other-race-effect "They all look alike": Understanding the "other race effect"], באתר arstechnica 
</div>

==הערות שוליים==

קטגוריה:פסיכולוגיה חברתית
קטגוריה:קבוצות מוצא
קטגוריה:אתניות
קטגוריה:הטיות
כריס אלן

כריס אלן (באנגלית: Chris Allen, נולד ב-13 בנובמבר 1988 בלורנסוויל שבג'ורג'יה) הוא כדורסלן אמריקאי המשחק בעמדת הקלע. גובהו הוא 1.90.

==קריירה==
אלן החל את לימודיו בשנת 2007 במישיגן סטייט והפך בשנתו השלישית לשחקן חמישייה. בסוף עונת 2009/10 נזרק אלן ממישיגן סטייט בשל עבירות שונות על חוקי המכללה ועבר לאיווה סטייט. את עונת 2010/11 העביר מחוץ למגרשים בעקבות חוקי ה-NCAA. 
בעונת 2011/12 במדי מכללתו החדשה רשם ממוצעים של 12.2 נקודות, 2.3 ריבאונדים ו-2.3 אסיסטים ב-29 דקות למשחק.

לצד החדירות שלו בהתקפה, מוכר אלן כמי שגם יודע לשחק עבור הקבוצה, למסור ולשחק הגנה דינאמית. כמו כן, אלן הוא בעל יכולת גבוהה לייצר נקודות מחוץ לקשת.

בחודש אוגוסט 2012 לפני תחילת המשחקים של עונת 2012/13, חתם אלן על חוזה עם קבוצת מכבי אשדוד מליגת העל הישראלית בכדורסל. באמצע חודש נובמבר עזב השחקן בחזרה לארצות הברית בעקבות ההסלמה במצב הביטחוני במהלך מבצע עמוד ענן.

== קישורים חיצוניים ==

* 
* [http://www.draftexpress.com/profile/Chris-Allen-21768/ כריס אלן] באתר "draftexpress"
* [http://espn.go.com/mens-college-basketball/player/_/id/36475/chris-allen פרופיל השחקן] באתר "ESPN"

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי אשדוד
קטגוריה:כדורסלני אוניברסיטת המדינה של מישיגן
קטגוריה:כדורסלני אוניברסיטת המדינה של איווה
קטגוריה:ג'ורג'יה: כדורסלנים
קטגוריה:אמריקאים שנולדו ב-1988
התקופה

התקופה היה מאסף ספרותי עברי אשר ראה אור במוסקבה, ורשה, ברלין, ניו יורק ותל אביב משנת תרע"ח-1918 עד שנת תש"י-1950, בהוצאת שטיבל. עורכו הראשון, ומתווה דרכו, היה דוד פרישמן. בהמשך ערכוהו פישל לחובר, יעקב כהן, יעקב פיכמן, שאול טשרניחובסקי, ואחרים. בכל כרך יצאו לאור סיפורים, תרגומים, שירים, מאמרים ביהדות ובחכמות, ביקורת ספרות וספרים, ורשימות, שחוברו על ידי מיטב הכותבים של התקופה.

שער כרך ט, תשרי–כסלו תרפ"א בשנים תש״ו-תש״ז יצא כתב העת לאור בניו-יורק בעריכתו של יצחק אייזיק זילברשלג. המו״ל באותן שנים היה יוסף שטיבל.

==מאפייני כתב העת==

"התקופה" היה מאסף בסגנון משכילי, שכלל שירים, סיפורים ותרגומים איכותיים לצד מאמרים רציניים. בתחילת דרכו נקרא בצימאון רב, עקב השתוקקות הקהל העברי לקובץ ספרותי בו סופרים יכתבו ככל העולה על רוחם, אלא שהיותו כמעט תלוש מהמציאות הפוליטית הסוערת של זמנו, ואדישותו לציונות, גררו ביקורות חריפות.

כתב ראובן בריינין: 'יפה-הרוח הוא פרישמאן, והיצירה הספרותית כשהיא לעצמה, סלסוליה של הלשון העברית וצעצועיו של הסגנון החביב עליו היו תמיד יקרים לו מכל פּרפּוריה של המחשבה העברית, הלאומית, המבקשת לפלס לה נתיב חדש ולהשפּיע על חיינו אָנו ועל חנוך הדור הבא... התקופה” היא לא תקופתנו אָנו, בני-הדור, כי-אם תקופתו של פרישמאן מיודענו מכבר הימים'.

למרות הביקורות, במהירה "התקופה" שימש אכסניה ובמה מרכזית לספרות העברית החדשה.

סקירה של 'התקופה' מאה שנה לאחר היווסדו מתארת אותו כ"רבעון עב-כרס, מעין אח צעיר וקצת שובב לכתב-העת 'השילוח'".תוכן העניינים של כרך א
==לקריאה נוספת==
* [https://archive.org/search.php?query=Ha-Tekufah כל כרכי "התקופה"], סרוקים בארכיב האינטרנט
* פלטיאל בירנבוים, 'חמישים שנה לייסודה של "התקופה"', הדאר מז (תשכ"ח), 655-654.
* התקופה, תרע"ח–תש"י: ביבליוגרפיה; ערוכה ומסודרת על ידי יהושע ברזלי (פולמן), תל אביב: ההסתדרות הכללית של העובדים העברים בארץ-ישראל – מרכז לתרבות ולחינוך, המדור לספריות, תשכ"א-1961.

==קישורים חיצוניים==
* 
* 
* 
* 
* , 
* 
* ראובן בריינין, [https://benyehuda.org/read/13953 התקופה], באתר פרויקט בן-יהודה

== הערות שוליים ==

קטגוריה:כתבי עת ספרותיים
קטגוריה:עיתונות בעברית ביישוב
קטגוריה:תקופת התחייה
קטגוריה:יהדות אוקראינה
ניצנוצים

ניצנוצים (באנגלית: Bright Sparks) היא סדרת אנימציה אוסטרלית בריטית המלמדת מדע וטכנולוגיה. הסדרה משלבת גם אנימציה של דמויות וגם לייב אקשן.

בישראל הסדרה שודרה לראשונה בשנת 1989 בטלוויזיה החינוכית בדיבוב עברי ובשידורים חוזרים בערוץ זה לאורך שנות ה-90. כמו כן, בשנת 1991 הסדרה שודרה בערוץ הילדים עם דיבוב שונה, ושיר פתיחה אחר.

== סקירה כללית ==
בכל פרק בסדרה הרובוט ניצנץ לקח את הילדים ריקי ואלכס לטיול מסביב לעולם שבמהלכו הם בחנו חידושים שונים בתחומי המדע והטכנולוגיה.

== דמויות ומדבבים בגרסה העברית==
*ניצנץ (שלמה בר-שביט) - רובוט אינטליגנטי במיוחד שהגיע מהחלל החיצון ומסוגל להפוך לחללית. ניצנץ הגיע לכדור הארץ על מנת ללמד את ריקי ואלכס על תחום המדע והטכנולוגיה ולעיתים רבות הוא הופך את עצמו לחללית על מנת לקחת אותם למקומות שונים ברחבי העולם כדי ללמד אותם דברים שונים.
*ריקי (יעל בארי) - ילדה בת 12 אשר התיידדה עם ניצנץ. ריקי נוטה להיות יהירה ומנסה כל העת להוכיח שהיא חכמה יותר מאלכס.
*אלכס (איתי בארלי) - אחיה בן ה-7 של ריקי. אלכס להוט תמיד ללמוד דברים חדשים מניצנץ והוא נוטה לשאול שאלות מטופשות רבות על נושאים שונים. הוא נוטה גם להתווכח רבות עם ריקי.

==קישורים חיצוניים==

קטגוריה:סדרות טלוויזיה אוסטרליות לילדים
קטגוריה:סדרות טלוויזיה בריטיות לילדים
קטגוריה:סדרות הנפשה אוסטרליות
קטגוריה:סדרות הנפשה בריטיות
קטגוריה:תוכניות טלוויזיה שעלו לשידור בשנות ה-1980
קטגוריה:הטלוויזיה החינוכית הישראלית - תוכניות רכש
קטגוריה:ערוץ הילדים: תוכניות רכש
Aptitude

aptitude הוא ממשק משתמש למערכת ניהול החבילות APT. הוא מראה רשימת חבילות תוכנה ומאפשר לבחור להסיר ולהתקין אותן.

יחודו הוא במערכת החיפוש שלו המותאמת לתבניות חיפוש גמישות. במקור נבנה בשביל הפצת דביאן אך בהמשך הופיע גם במנהל החבילות RPM ובהפצות נוספות כגון Conectiva.

aptitude מבוסס על ספריית מסוף המחשב ncurses, המשלבת אלמנטים השייכים במקור לממשק משתמש גרפי. בנוסף לממשק ncurses, קיים ב-aptitude ממשק שורת פקודה מקיף, הכולל כלים הדומים לאלו הקיימים במשפחת כלי APT (כדוגמת apt-get ,apt-cache, apt-listchanges, וכו'), וממלאים את כל הפונקציות הקיימות ב-APT. בגרסאות מאוחרות של aptitude נוסף ממשק משתמש גרפי מבוסס gtk+.

==קישורים חיצוניים==

* 
* [http://www.linuxtoday.com/infrastructure/2007081400326RVDBSW השוואת aptitude מול apt-get]

קטגוריה:ניהול חבילות תוכנה
קטגוריה:Dpkg
חרמשון

חֶרְמְשׁוֹן (שם מדעי: Numenius) הוא סוג של עוף ממשפחת החרטומניים.

הסוג מאופיין במקור ארוך, דק ונטוי כלפי מטה הנראה כמו חרמש, ומכאן שמו העברי. עיקר הנוצות של כל המינים בצבע אפור עם שינויים קטנים בהתאם לעונות השנה. הם ניזונים מתולעים וסרטנים שהם מוצאים ליד מקורות מים ואותם הם שולים מהאדמה בעזרת מקורם.

בסוג זה 8 מינים:
* חרמשון ארוך-מקור - Numenius americanus
* חרמשון גדול - Numenius arquata
* חרמשון צפוני - Numenius borealis. מין זה כנראה נכחד בשנות השישים.
* חרמשון מדגסקרי - Numenius madagascariensis
* חרמשון גמדי - Numenius minutus
* חרמשון קטן - Numenius phaeopus
* חרמשון אמריקאי - Numenius hudsonicus. מין שפוצל מהחרמשון הקטן על-ידי חלק מהרשימות.
* חרמשון טהיטי Numenius tahitiensis
* חרמשון דק מקור - Numenius tenuirostris. מין זה ככל הנראה נכחד בתחילת המאה ה-21.

== גלריה ==
<gallery mode=packed>
קובץ:Numenius arquata (no).jpg|חרמשונים גדולים עפים
קובץ:Curlew (Numenius arquata) (19).jpg|חרמשון גדול
קובץ:Numenius phaeopus - Yas.jpg|חרמשון קטן
קובץ:Bristle-thighed Curlew.jpg
קובץ:Wiki Eastern Curlew Oyster Pt Cleveland 112 edit 2 comp.jpg
</gallery>

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:חרטומניים
ד"ר סוס (סדרת טלוויזיה)

ד"ר סוס (באנגלית: The Wubbulous World of Dr. Seuss; העולם המופלא של ד"ר סוס) היא סדרת בובות אמריקאית, המבוססת על הדמויות של דוקטור סוס והופקה על ידי חברת ג'ים הנסון. הסדרה שודרה במשך 2 עונות בשנים 1997–1999 בארצות הברית בערוץ ניק ג'וניור, ובשנת 2000 בטלוויזיה החינוכית בישראל. תוכנית זו משלבת בין בובות לבין אנימציית רקע תלת־ממדית ובעונה הראשונה ישנם שילובים של מספר דמויות מסיפורים הרגילים של ד"ר סוס לתוך סיפורים חדשים.

==פורמט==
העונה הראשונה והעונה השנייה הופקו בפורמט שונה. הפתיח והסיום של שתי העונות, וכן השירים במהלך הפרקים, נשמעים שונים זה מזה. בגרסה הישראלית לא השתנה שיר הפתיחה במהלך שתי העונות.

===עונה ראשונה===
בכל פרק ישנו סיפור אחד חדש המבוסס על דמות של ד"ר סוס כגון: ירטל הצב והורטון הפיל. את הסיפורים עצמם מספר חתול תעלול שמנחה את התוכנית (ולעיתים אף מככב בסיפורים).

===עונה שנייה===
בעונה השנייה החתול שוב מנחה ואליו מצטרפים החתולים הקטנים, וטרנס הציפור. בכל פרק ישנם שלושה סיפורים שונים המלמדים על נושא מסוים, והחתול משתמש בסיפורוסקופ שלו כדי למצוא את מקומות הסיפורים כמו: "סוסוויל", "הג'ונגל של נול", "הממלכה של דיד" ו"הר קרמפיט".

==דמויות שהשתתפו בסדרה==
*חתול תעלול - המנחה (עברית: ששי קשת, אנגלית: ברוס לנויל/מרטין פ. רובינסון)
*החתולים הקטנים של האלף בית
*נורוויל הדג
*הגרינץ' (ירקול) (עברית: ששי קשת, אנגלית: אנתוני אסבורי)
*מקס הכלב
*נורטון הפיל (הורטון) (עברית: גיא פרידמן, אנגלית: ג'ון קנדי)
*מורטון פיל הציפור
*ג'יין הקנגורו (עברית: טלי אורן, אנגלית: סטפני דאברוזו)
*ג'וניור קנגורו
*סם הוא שמי (שמי הוא שב)
*פם הוא שמי (שמי הוא פם)
*פקס וזקס (בא עם וברגז) (עברית: שמעון כהן ושמוליק טנא).
*ירטל הצב (המלך צבצב, יאצק הצב) (עברית: ניקו בר, אנגלית: אנתוני אסבורי)
*סידוויק האייל הקורא (טידוויק) (עברית: שמוליק טנא, אנגלית: אנתוני אסבורי)
*המקצצים (האחים וויקרשם)
*סוזי (סו סנו)
*שרה הול סמול
*ציפורת הציפור (החברה של חתול תעלול) (עברית: איריס זינגר)
*רמפיט הענק
*מתיו
*פליקס
*מיילו
*טיק (אחותו של מיילו)
*ניילו (אבא של מיילו וטיק)
*מיקה ריכאלי
*גברת ראש העיר
*השבלוזים
*אלווד הליצן
*המלך לינדי
*המלך נוגל
*מינדי (בתו של נוגל)
*טלולה
*מרטל (דודה של ירטל)
*גורדון (דוד של מורטון)
*מוריס
*דולוריס
*גברת כפתור
*גוליאן גרמי גלו גרו
*זיבידי הכי זריז בעולם
*אביגיל הפיראטית
*סבא זמן

== קישורים חיצוניים ==

* 

קטגוריה:דוקטור סוס
קטגוריה:הטלוויזיה החינוכית הישראלית - תוכניות רכש
קטגוריה:חברת ג'ים הנסון: סדרות
קטגוריה:סדרות טלוויזיה אמריקאיות בכיכובן של בובות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות טלוויזיה המבוססות על ספרים
סיאנדה קולו

סיאנדה קולו (באנגלית: Siyanda Xulu; נולד ב-30 בדצמבר 1991 בדרבן) הוא כדורגלן דרום אפריקאי המשחק בעמדת הבלם בסופרספורט יונייטד ובנבחרת דרום אפריקה.

==קריירה==
קולו החל לשחק כדורגל במחלקת הנוער של רויאל קוסטאל במולדתו, ובגיל 17 הצטרף לקבוצת הנוער של קייזר צ'יפס.

בשנת 2009 חתם בקבוצת ממלודי סאנדאונס, במדיה שיחק שלוש עונות.

בספטמבר 2012 חתם לארבע שנים ברוסטוב מליגת העל הרוסית, ובשנת 2014 זכה עם הקבוצה בגביע הרוסי. בסך הכל שיחק שלוש שנים במועדון וערך 31 הופעות בליגה הבכירה ברוסיה.

בשנת 2015 חזר קולו לדרום אפריקה וחתם בקייזר צ'יפס, אך לא הצליח לתפוס מקום קבוע בהרכב הקבוצה. כעבור שנתיים חתם בקבוצת מריצבורג יונייטד, במדיה שיחק שלוש עונות.

ב-19 באוגוסט 2020 הגיע קולו לישראל וחתם לשנתיים בהפועל תל אביב. ב-24 באוגוסט ערך את הופעת הבכורה שלו במועדון, כשפתח בהרכב בהפסד 1–4 למכבי פתח תקווה בגביע הטוטו. ב-13 בספטמבר ערך את הופעת הבכורה שלו בליגת העל, כשפתח בהרכב בהפסד 0–2 למ.ס. אשדוד.

ב-20 באפריל 2021 כבש קולו את שערו הראשון במדי הפועל תל אביב בניצחון 0–1 על הפועל כפר שלם ברבע גמר גביע המדינה. קולו העפיל עם הקבוצה עד לגמר גביע המדינה, אך לא שותף בהפסד הפועל 2-1 למכבי תל אביב בהארכה.

ב-25 בפברואר 2022 פורסם שהבלם עזב במפתיע את ישראל.

===נבחרת לאומית===
את הופעת הבכורה שלו במדי נבחרת דרום אפריקה ערך קולו ב-15 ביוני 2012, בניצחון 3–0 על נבחרת גבון, כאשר נכנס כמחליף בדקה ה-80. ב-5 ביוני 2018 כבש את שער הבכורה שלו בנבחרת, בניצחון 4–1 על .

נכלל בסגל נבחרת דרום אפריקה לטורניר גביע אפריקה לאומות 2023.

==תארים==
;רוסטוב
* הגביע הרוסי: 2013/2014

==קישורים חיצוניים==

* [http://www.rfpl.org/player/id17208 סטטיסטיקות ופרופיל] באתר התאחדות הכדורגל הרוסית 
* [http://www.fc-rostov.ru/command/players/219 דף השחקן] באתר הרשמי של רוסטוב 

==הערות שוליים==

קטגוריה:כדורגלנים דרום אפריקאים
קטגוריה:בלמי כדורגל דרום אפריקאים
קטגוריה:דרבן: כדורגלנים
קטגוריה:כדורגלני ממלודי סאנדאונס
קטגוריה:כדורגלני רוסטוב
קטגוריה:כדורגלני קייזר צ'יפס
קטגוריה:כדורגלני מריצבורג יונייטד
קטגוריה:כדורגלני הפועל תל אביב
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2023
קטגוריה:כדורגלנים זרים בישראל
קטגוריה:ספורטאים זרים ברוסיה
קטגוריה:ספורטאים זרים באזרבייג'ן
קטגוריה:דרום אפריקאים שנולדו ב-1991
קריסה גדולת פרי

קריסה גדולת-פרי (שם מדעי: Carissa macrocarpa) או בשמה השני קריסה גדולת-פרחים היא צמח ותיק ומוכר לגננים רבים. בחלק נכבד מהשטחים בגנים הציבוריים בישראל נשתל בצמחים מסוג זה. מקורה בדרום אפריקה.<ref></ref>

== מאפיינים ==
הקריסה הוא שיח ירוק עד, קוצני, העלים דמוי ביצה בצבע ירוק כהה, גלדניים, צפופים ומבריקים. חלקי הצמח - העלים והענפים - מכילים מוהל חלבי צורב. מתאפיין בצימוח מהיר, מסועף וגבוה. מגיב היטב לגיזום ומפתח צורה צפופה ומפוסלת לאחר גיזום.

הפריחה לבנה וריחנית, בריח המזכיר את פריחת היסמין. הצמח פורח כתשעה חודשים בשנה.

הפרי האכיל הוא ענבה כדורית או אליפטית, בצבע אדום, טעמו דומה לטעם הפסיפלורה. הפרי משמש להכנת ריבות או נאכל שלם וטרי (אין להסיק בשום פנים שמותר לאכול גם פירות ממינים אחרים בסוג, כמו חד-מאבק אתיופי, שהוא רעיל ביותר למרות מראה פריו המצודד).

בשנים האחרונות התרבה מאוד השימוש בזן Green Carpet - (גרין קרפט=שטיח ירוק). זן זה מתאפיין בצימוח איטי, צפוף ונמוך. ובעל עמידות טובה לתנאי קיצון בתאורה, השקיה, ואקלים.<ref></ref>

==קישורים חיצוניים==

* [http://www.ganvnof.co.il/?CategoryID=217&ArticleID=96&Page=1 קריסה גדולת פרי], באתר גן ונוף

== הערות שוליים ==

קטגוריה:צמחים שתוארו ב-1844
קטגוריה:הרדופיים
קטגוריה:טקסונים שתוארו בידי אלפונס פיראמי דה קנדול
פאולה אהרונסון

פאולה אהרונסון (27 בנובמבר 1908 - 9 באוקטובר 1998) הייתה אמנית קרמיקה ילידת גרמניה, מחלוצות אמנות הקרמיקה הישראלית.

==ביוגרפיה==
פאולה אהרונסון נולדה בשנת 1908 בהמבורג, גרמניה למשפחה מסורתית. את הכשרתה האמנותית הראשונה קיבלה בבית הספר לאמנות שימושית בהמבורג, שם למדה אורנמנטיקה במשך שלוש שנים אצל פרידריך אדלר. לאחר שלוש שנים בבית הספר למדה, בהשפעת משפחתה, במשך סמסטר בבית הספר למסחר בעיר ועבדה בחנות לעיצוב פנים. בחנות זו נחשפה לכלי קרמיקה בעיצובו של אוטו דוגלס דוגלס-היל (Otto Douglas Douglas-Hill), שהשפיעו על החלטתה ללמוד עיצוב קרמי. אהרונסון למדה באופן חלקי באקדמיה לאמנות בברלין אצל דוגלס-היל, אולם לאחר כתשעה חודשים נרשמה ללימודים מלאים בבית הספר לקרמיקה הלה, בו לימדו מרגרט פרידלנדר (Marguerite Friedlaender) ופרנץ וולדנהיים (Frans Wildenhain), זוג אמני קרמיקה, מבוגרי המחזור הראשון של באוהאוס. שיטת הלימוד בהלה הושפעה מאוד מרוח הבאוהאוס ויצרה סינתזה בין אומנות מסורתית לתעשייה. 

בשנת 1932 ביקרה בארץ ישראל, ופגשה את חוה סמואל. בשנת 1933 עלתה לארץ והצטרפה לבית המלאכה של סמואל בירושלים. לאחר תקופה עבורו השתיים לראשון לציון, שם הקימו מפעל לייצור קרמי בשם "כד וספל", שהיה המפעל הראשון בארץ ישראל לייצור כלי קרמיקה. תוצרת המפעל כללה מגוון של כלים שימושיים וחפצי נוי, שנעשו בטכניקות שונות שהמרכזיות בהן היו יציקה קרמית בתבנית ועיצוב ועיטור כלים העשויים באובניים. בעוד אהרונסון התמחתה בשימוש באובניים ויצרה כלים שונים, בהשפעת הפונקציונליות של תנועת הבאוהאוס, סמואל התמחתה בעיטורם בסצנות בעלות גוון מזרחי. בשנת 1936 עברה עם בעלה רודי אהרונסון לתל אביב והפסיקה את עבודתה במפעל. בשנת 1951 חזרה לעבוד בשותפות עם סמואל. בראשית שנות החמישים עבדה עם אהרון כהנא, שהקים בית מלאכה בשם "בית היוצר". 

בשנת 1960 החלה ללמד קדרות וקרמיקה בתיכון עירוני מקצועי י"ד - ויצו צרפת בתל אביב. היא המשיכה בהוראה עד לשנת 1971. לאחר מות בעלה, בשנת 1961, הקימה בדירתה בתל אביב סטודיו לקרמיקה, בו פעלה עד לשנותיה האחרונות. 

בנה הבכור הוא פרופ' נדב אהרונסון.

==לימודים==
*אורנמנטיקה, אצל פרידריך אדלר, בית הספר לאמנות שימושית, המבורג
*בית ספר למסחר, המבורג
*לימודי קרמיקה, אקדמיה לאמנות, הרדנברג שטראסה, ברלין
*בית הספר לקרמיקה, Burg Giebichenstein Art School, האלה
*1933 הכשרה כמתנדבת במחלקת הגבס, בית החרושת אקבי (Ekeby), אופסולה, שוודיה
*הוראה, הטכניון, חיפה

==הוראה==
*1960-1971 בית הספר ויצו צרפת

==לקריאה נוספת==
*"פאולה אהרונסון", קדרות, מס' 3, פברואר 1977, עמ' 24–28

קטגוריה:אמניות קרמיקה ישראליות
קטגוריה:אמני קרמיקה ישראלים
קטגוריה:נשות העלייה החמישית
קטגוריה:אנשי העלייה החמישית
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1908
קטגוריה:ישראלים שנולדו ב-1908
קטגוריה:ישראליות שנפטרו ב-1998
קטגוריה:ישראלים שנפטרו ב-1998
גומא אחמד

גומא אחמד הוא ספורטאי מצרי שהתחרה במשחקים הפאראלימפיים במסגרת המשלחת מצרית. אחמד הוא אלוף פאראלימפי, ושיאן עולם בתחרויות הרמת כוח בסגנון בנץ'-פרס.

==ביוגרפיה==
גומא התחרה לראשונה במשחקים הפאראלימפיים ב כשהתחרה בהרמת כוח בקטגוריה של עד 52 ק"ג. הוא זכה במדליית הזהב הראשונה שלו כבר במשחקים אלו כשקבע שיא עולם של 177.5 ק"ג.

ב עבר אחמד להתחרות בקטגוריה של עד 56 ק"ג, וזכה במדליית זהב שנייה עם שיא עולם נוסף של 182.5 ק"ג, לפני האיראני פרידון קרימיפור (170 ק"ג) והדרום קוריאני סאנג ג'ין יון (165 ק"ג)

ב שבר אחמד את שיאו העולמי פעם נוספת והעמיד אותו על 192.5 ק"ג. קרימיפור האיראני קבע 190 ק"ג, יותר משיא העולם הקודם, שהספיק לו רק למדליית הכסף.

אחמד חזר להתחרות בפעם האחרונה ב, ועם תוצאה של 180 ק"ג, סיים את התחרות במקום השני אחרי הסיני גְ'ייֵן וָאנְג שניצח בתחרות כשהרים 185 ק"ג.

==הערות שוליים==

קטגוריה:ספורטאי ספורט נכים
קטגוריה:אלופים פאראלימפיים
קטגוריה:ספורטאים מצרים
קטגוריה:משתתפי המשחקים הפאראלימפיים אתונה (2004)
חואנה סוטו

חואנה סוטו (בספרדית: Juana Soto) היא ספורטאית נכה מקסיקנית. אלופת פאראלימפית ובעל שמונה מדליות זהב פאראלימפיות.

==קריירה==
===ארנהם 1980===
סוטו התחרתה לראשונה במשחקים הפאראלימפיים ב וזכתה בארבע מדליות זהב, מהן שלוש מדליות זהב אישיות. בתחרות ל-60 מטר היא זכתה במדליית הזהב עם תוצאה של 14.66 שניות במקצה הגמר, לפני הובס האוסטרלית שסיימה בתוצאה של 14.89 שניות וקרסטין וילקנס השוודית שזכתה בארד עם 15.21 שניות.

בתחרות ל-800 מטר, קבעה הובס שיא עולם של 3:16.31 דקות במקצה המוקדם, אולם במקצה הגמר ניפצה סוטו את השיא, והעמידה אותו על 3:06.96 דקות. הובס זכתה במדליית הכסף כששיפרה את שיאה מהמוקדמות בתוצאה של 3:14.30 דקות. גם במירוץ ל-1500 מטרים קבעה סוטו שיא עולם כשעצרה את השעון על 6:05.60 דקות, לפני הובס האוסטרלית שזכתה במדליית כסף נוספת בתוצאה של 6:14.90 דקות.

סוטו הוסיפה על שלוש המדליות האישיות גם מדליית זהב קבוצתית במירוץ השליחים ל-4X60 מטרים, כשסייעה לנבחרתה לנצח בתוצאה של 56.20 שניות, לפני המשלחת האמריקאית שזכתה בכסף עם תוצאה של 56.30 שניות.

===ניו יורק וסטוק מנדוויל 1984===
ב זכתה סוטו במדליית זהב בריצת מרתון, אם כי היא התחרתה במקצה זה מול אתלטית מקסיקנית נוספת אחת בלבד, ובמדליית זהב נוספת בקרב חמש מודרני בתחרות בה השתתפו שלוש ספורטאיות בלבד. היא הוסיפה גם מדליית כסף במירוץ ל-5,000 מטרים, בתוצאה של 20:20.42 דקות ונכנעה לשיא עולם של המתחרה הקנדית שסיימה עם 17:40.22 דקות.

סוטו זכתה גם בשתי מדליות ארד פאראלימפיות, בתחרות ל-1,500 מטרים היא סיימה במקום השלישי עם תוצאה של 5:37.58 דקות, ובמירוץ ל-100 מטרים זכתה בארד נוסף כשעצרה את השעון על 21.60 שניות.

===סיאול 1988===
ב זכתה סוטו בשתי מדליות זהב ושתי מדליות כסף. בתחרות ל-100 מטרים קבעה סוטו שיא עולם במקצה המוקדם עם תוצאה של 19.67 שניות אותו שברה במקצה הגמר כשניצחה את התחרות עם תוצאה של 19.43 שניות, ובמירוץ ל-400 מטרים קבעה שיא פאראלימפי חדש של 1:17.93 דקות. בתחרות ל-200 מטרים היא סיימה במקום השני עם תוצאה של 40.46 שניות, ובמקצה השליחים ל-4X200 סייעה לנבחרתה לזכות במדליית הכסף עם תוצאה של 2:33.49 דקות, אחרי נבחרתה של ארצות הברית שקבעה שיא עולם של 2:31.17 דקות.

===ברצלונה 1992===
סוטו השתתפה בפעם האחרונה במשחקים הפאראלימפיים ב. היא זכתה במדליית הארד עם הנבחרת המקסיקנית במירוץ השליחים 4X100 עם תוצאה של 1:18.38 דקות, אחרי המשלחת הבריטית שסיימה בתוצאה של 1:11.24 דקות, והמשלחת האמריקאית שקבעה שיא עולם של 1:05.51 דקות.

==הערות שוליים==

קטגוריה:אצניות
קטגוריה:רצות למרחקים בינוניים
קטגוריה:רצות מרתון
קטגוריה:אתלטיות מקסיקניות
קטגוריה:מתחרות בקרב חמש מודרני
קטגוריה:אלופות פאראלימפיות
קטגוריה:אתלטיות במשחקים הפאראלימפיים ארנהם (1980)
קטגוריה:אתלטיות במשחקים הפאראלימפיים סיאול (1988)
קטגוריה:אתלטיות במשחקים הפאראלימפיים ברצלונה (1992)
קטגוריה:ילידות 1959
קובייה קטומה

קובייה קטומה
קובייה קטומה או הקסהדרון קטום היא פאון ארכימדי שפאותיו הן שישה מתומנים משוכללים ושמונה משולשים. לקובייה קטומה יש 24 קודקודים ו-36 מקצועות. 

== מאפיינים ==

את הקובייה הקטומה אפשר לבנות מקובייה שאורך מקצועה <math>3a</math>, על ידי קיטום שמונה פירמידות משולשות ישרות, שאורך המקצוע של כל אחת מהן הוא <math>a</math>, מן הקודקודים שלה.

שטח הפנים <math>A</math> והנפח <math>V</math> של תמניון קטום שאורך המקצוע שלו הוא <math>a</math> הם:
:<math>A = 2(6+6\sqrt{2}+\sqrt{3})a^2 \approx 32.4346644a^2</math>
:<math>V = \frac{1}{3}(21+14\sqrt{2})a^3 \approx 13.5996633a^3</math>

==קישורים חיצוניים==

* 

קטגוריה:פאונים ארכימדיים
קטגוריה:קוביות
מעכה בת תלמי

מַעֲכָה בַּת תַּלְמַי מֶלֶךְ גְּשׁוּר היא אשתו הרביעית של דוד המלך, אם ילדיו תמר ואבשלום.

על הולדת אבשלום מסופר בספר שמואל ב: . בהמשך מסופר: . לפי הפרשנים נולדה תמר לפני אבשלום.

==נסיבות נישואיה של מעכה לדוד==
בספר פרשנות המקרא מצודת דוד כתב רבי דוד אלטשולר כי "מעכה בת מלך גשור הייתה יפת תואר, ולקחה דוד במלחמה, ובא עליה קודם שנתגיירה, ונתעברה וילדה את תמר, ואת אבשלום ילדה אחר שנתגיירה" ופירוש התוספות מרחיק לכת וקובע כי "תמר לא הייתה בת דוד אלא מקודם לכן הייתה אמה מעוברת והא דכתיב : כן תלבשנה בנות המלך מעילים, לא משום שהייתה בתו אלא לפי שגדלה בביתו של דוד עם בנות המלך"

הפרשנים המאוחרים של מדרש תנחומא נוקטים גישה מרחיבה וקובעים כי: "שכן מצינו בדוד, על שחמד מעכה בת תלמי מלך גשור בצאתו למלחמה, יצא ממנו אבשלום, שביקש להרוג אותו, ושכב עם נשיו לעיני כל ישראל ולעיני השמש, ועל ידו נהרגו כמה רבבות מישראל, ועשה מחלוקת בישראל, ונהרג שמעי [בן גרא] ושבע בן בכרי, ואחיתופל, ומפיבושת, ואיש בשת, והשליט ציבא על כל בית שאול"

על פי פרשנות אחרת התחתן דוד המלך עם מעכה כחלק ממערכת של בריתות עם שליטים שכנים על מנת לבצר את מעמדו כמלך ישראל.

==גורל ילדיה==

אמנון, בכורו של דוד, התאהב בתמר ואנס אותה. לאחר היוודע מקרה האונס נקט דוד בעמדה סבילה. הוא לא הפעיל את סמכותו כהורה ומלך על מנת להעניש את האנס ולא עשה כל צעד על מנת לתקן את העוול. את מקומו תפס אבשלום. הוא הכניס את תמר לביתו ונמנע מלהיות במגע עם אמנון. לאחר שנתיים שבהן ישבה תמר בבית אבשלום ארגן אבשלום חגיגה לרגל הגז בבעל חצור, אליה הזמין את כל אחיו הנסיכים למשתה. קודם לכן נתן אבשלום ל"נעריו" הוראה להרוג את אמנון בעת שהוא יהיה שיכור. לאחר שביצע את זממו ברח אבשלום לבית סבו המלך תלמי בגשור.

לאחר חזרתו מהגלות, ומשהוסרו שאר המתחרים על הכתר מדרכו, מרד אבשלום בדוד והצליח לתפוס את השלטון. בקרב מכריע שנערך בין צבאות שני הצדדים הובס צבא המורדים ואבשלום הוצא להורג במצוות יואב בן צרויה.

==ראו גם==

* עץ משפחה של דמויות מקראיות - מתרח ועד שלמה

==הערות שוליים==

קטגוריה:נשות דוד
בבית של איסטווד

בבית של איסטווד (באנגלית: Mrs. Eastwood & Company, מילולית "גב' איסטווד ושות'") היא סדרת מציאות בת עשרה פרקים ששודרה בערוץ הבידור בשנת 2012. הסדרה מתמקדת בחייהן של דינה איסטווד, אשתו של השחקן והבמאי קלינט איסטווד, ובנותיו פרנצ'סקה-רות ומורגן, בבית המשפחה בכרמל, קליפורניה. דינה איסטווד מנהלת להקת א-קפלה בשם אוברטון, שבה שישה זמרים.

==המשתתפים העיקריים==
* דינה רואיז איסטווד (נולדה ב-11 ביולי 1965), נישאה לקלינט איסטווד המבוגר ממנה ב-35 שנה, במרץ 1996.
* פרנצ'סקה-רות (פראֶני) פישר-איסטווד (נולדה ב-7 באוגוסט 1993), בתם של קלינט איסטווד והשחקנית פרנסיס פישר. סטודנטית, מתגוררת בלוס אנג'לס עם בן זוגה.
* מורגן איסטווד (נולדה ב-12 בדצמבר 1996), בתם של קלינט ודינה איסטווד, תלמידת תיכון.
* ליסה קיונג ת'ראש, ילידת קוריאה, מנהלת משק הבית של משפחת איסטווד.
* להקת אוברטון, שבה שישה זמרי א-קפלה מיוהנסבורג, דרום אפריקה. דינה איסטווד הכירה את הלהקה כשהקליטה את פסקול הסרט "אינוויקטוס" ב-2009, והביאה אותה לקליפורניה כדי להשיג לה חוזה הקלטות.
* טיילר שילדס (נולד ב-29 באפריל 1982), צלם, בן זוגה של פרנצ'סקה.

==קישורים חיצוניים==
* 

* 
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות מציאות אמריקאיות
קטגוריה:משפחת איסטווד
Synaptic

סינפטיק (אנגלית: Synaptic) היא תוכנה חופשית, מבוססת קוד פתוח ומהווה ממשק משתמש גרפי לטיפול בחבילות תוכנה באמצעות APT.

מערכת ניהול החבילות המשמשת את דביאן גנו/לינוקס ונגזרותיה, נכתבה בעזרת ספריית GTK+{{D}} ופותחה על ידי מייקל ווגט (Michael Vogt) גוסטבו נימייאר (Gustavo Niemeyer) ואלפרדו קוימה (Alfredo Kojima). תחזוקת התוכנה נעשית על ידי חברת קנוניקל ונחשבת לאחד ממיזמיה.

== מאפיינים ==
התוכנה מיועדת לטיפול בחבילות פורמט Deb אך יכולה לטפל גם בחבילות עם פורמט RPM וכמו כן מאפשרת לבצע את הפעולות הבאות:
* התקנה, הסרה ושדרוג של חבילות.
* ניהול חבילות ומאגרים.
* חיפוש חבילות לפי שם ותיאור.
* מיון לפי גודל וגרסה.
* עיון בתיעוד המקוון הקשור לחבילה.
* נעילת חבילות לפי הגרסה המותקנת ועוד.

==ראו גם==
* דביאן גנו/לינוקס
* אובונטו
* Aptitude

==קישורים חיצוניים==

* 

קטגוריה:ניהול חבילות תוכנה
קטגוריה:תוכנה חופשית
קטגוריה:Dpkg
חבתן

חבתן בעבודתו
הרכבת חבית

חבתן (באנגלית: Cooper) הוא בעל מקצוע המכין מכלים מלוחות עץ: חביות בגדלים שונים, דליים, תיבות ועוד.

לשם הכנת חביות המיועדות למשקאות אלכוהוליים, אין משתמשים בדבקים, מסמרים או ברגים מפני שאלו עלולים לפגום בטעם המשקה. חבתנים משתמשים במים כדי להעניק גמישות לעץ ומכופפים אותו כדי לתת לחבית את צורתה הקמורה. לאחר שהעץ מתייבש וצורתו נשארת קבועה, משתמשים החבתנים בטבעות מתכת שלא חודרות לתוך העץ כדי לחבר את לוחות העץ יחדיו. כדי להדק את הלוחות, משתמשים החבתנים בקרדום.

==קישורים חיצוניים==

* 
* [https://web.archive.org/web/20131024175505/http://www.bakbuk.co.il/%D7%95%D7%99%D7%93%D7%90%D7%95:-%D7%90%D7%99%D7%9A-%D7%9E%D7%99%D7%A6%D7%A8%D7%99%D7%9D-%D7%97%D7%91%D7%99%D7%AA-%D7%95%D7%95%D7%99%D7%A1%D7%A7%D7%99 סרטון וידאו: ייצור חבית ויסקי]
* [http://www.ukcraftfairs.com/coopering.asp מדריך לחבתנות]
* [http://www.museumsinisrael.gov.il/he/Pages/search.aspx?freetext=%D7%9B%D7%9C%D7%99%20%D7%A2%D7%91%D7%95%D7%93%D7%94%20%D7%9C%D7%97%D7%91%D7%AA%D7%9F כלי עבודה לחבתן - מוזיאון ראשון לציון] 

==הערות שוליים==

קטגוריה:מקצועות
קטגוריה:העץ בשירות האדם
דוד עמוס

חכם דוד עמוס (1835 או 1840 - 1942, ירושלים) היה סוחר יהודי יזם וגואל אדמות בחבל עזה וסביבותיה.

עמוס היה מגדולי הסוחרים היהודים באזור הנגב. הוא עסק בייצוא שעורה ואבטיח הפקועה (חנדל) לאירופה. בשותפות עם חכם נסים אלקיים וחג' עלי אל-עטוונה, ראש העיר הראשון של באר שבע, הם היו ליצואנים הגדולים ביותר. הם יזמו את הקמת המזח הראשון בנמל עזה, שנבנה בשנת 1910.

עמוס היה מעורב בעסקאות מקרקעין שונות. הוא החזיק בתים באלכסנדריה, שם הייתה לו משפחה אחת, ובעזה ורפיח, שם הייתה לו משפחה שנייה. הוא ביכר מגורים באוהלים על פני מגורים בעיר עזה. בנוסף, קנה עמוס אדמות רבות בשטחי רפיח. לפי מקור אחד, הוא קנה כ-100,000 דונם ליד רפיח המצרית, בתיווכו של הקונסול הבריטי קאזינביץ', שנועדו להתיישבות יהודית. לאחר פרעות תרפ"ט עזב עמוס את עזה.

==לקריאה נוספת==
*מרדכי אלקיים, 40 שנות ישוב יהודי בעזה באר-שבע והקמת חוות רוחמה, המרכז למורשת יהודי עזה, 1994 (בפרט עמ' 79–80)
*האדמות בפתחת רפיח - רכוש יהודי שנתפס על ידי הבדווים, בתוך: בית יעקב - ירחון לענייני חינוך ספרות ומחשבה, גיליון 153, עמ' 19

==קישורים חיצוניים==
*מרדכי אלקיים, "[http://moreshet-morocco.com/2015/04/09/ארבעים-שנות-יישוב-בעזה-ד-אלקיים-34/ 40 שנות ישוב יהודי בעזה – באר שבע והקמת חוות רוחמה]". קטע מתוך אתר מורשת יהדות מרוקו. 9 באפריל 2015
*"[http://moreshet-morocco.com/2016/03/02/אישים-בהנהגת-קהילת-עזה-היהודית/ אישים בהנהגת קהילת עזה היהודית]". אתר מורשת יהדות מרוקו. 2 במרץ 2016

==הערות שוליים==

קטגוריה:אנשי עסקים ביישוב
קטגוריה:עזה: אישים
קטגוריה:יהודים הקבורים בהר הזיתים: חלקת המערביים
קטגוריה:ארץ-ישראלים שנולדו ב-1840
קטגוריה:ארץ-ישראלים שנפטרו ב-1942
אליעזר ערמון

אליעזר ערמון (17 במאי 1922 – 18 בדצמבר 1995) היה איש הפלמ"ח ומפקד ספינות מעפילים לארץ ישראל, ולאחר קום המדינה היה שגריר ועובד משרד החוץ עד מותו. סייע כמפקד ומלווה בהבאתן של שש ספינות מעפילים בין השנים 1945–1947, בהן הפליגו למעלה מ-11 אלף איש.

==ביוגרפיה==
אליעזר ערמון (ורש) נולד ב-17 במאי 1922 בארד שבטרנסילבניה, כבן למשפחה יהודית-הונגרית מתבוללת. כשהיה כבן 15, עם תחילת לימודיו בגימנסיה היהודית בקלוג', החל להתוודע למוצאו ולאידאולוגיה הציונית. הוא הצטרף לתנועת "הנוער הציוני", נרשם לעלייה בשנת 1938, אך רק בתום שלוש שנים של המתנה במהלכן הוציאה משפחתו סכום כסף גבוה על סרטיפיקט, עלה לארץ ישראל בתחילת שנת 1941, עם אחת הקבוצות האחרונות של עליית הנוער. 

כחודשיים מהגעתו התנדב לפלמ"ח, והשתייך לפלוגה ג' תחת פיקודו של אורי יפה. ב-1943 עבר קורס ימי ובמקביל הוקמה המחלקה הימית אליה הועבר, נודע בכינוי "דני". בינואר 1945 השתתף בקורס החובלים הראשון, שנמשך 8 חודשים. ב-12 בספטמבר 1945 היה מפקד ספינת המעפילים "פייטרו א'" שיצאה מחופי איטליה והגיעה לחוף שפיים כשעליה 168 מעפילים. כמפקד "פייטרו 2" הוביל 175 איש. את אוניית המעפילים "חנה סנש" ליווה כסגן למפקד ישראל חורב ועליה 252 איש. ערמון היה גם מפקדה של האונייה הגדולה "מקס נורדאו" שעגנה בנמל חיפה ב-14 במאי 1946 וכללה 1770 איש. הספינה השישית והאחרונה שהביא הייתה הגדולה מכולן, "עצמאות" (7736 עולים), ועליה גם היו הוריו.

לאחר קום המדינה שירת בחיל הים. בין 1953 ל-1958 היה בשליחות המוסד לעלייה ב' בבלגיה ובהונגריה. מ-1960 ועד 1988 כיהן במגוון תפקידים במשרד החוץ בהם: מזכיר ראשון בשגרירות ישראל בפרו, הממונה על השגרירות בבוליביה, שגריר ישראל בצ'אד, סגן מנהל המחלקה הכלכלית, מנהל מחלקה במשרד, שגריר ישראל באקוודור ובגואטמלה.

אליעזר ערמון היה נשוי לאסתר ערמון, אמנית ומורה, שימשה כמנהלת ואוצרת בית האמנים בירושלים (נפטרה באפריל 2010), ולהם שלושה ילדים.

== קישורים חיצוניים ==
* [http://www.palyam.org/HaverimMesaprim/13570388.pdf אליעזר ערמון], באתר הפל"ים
* [http://www.palyam.org/Hahapala/List_of_ships ההעפלה לאחר מלה"ע השנייה, 1945–1948], באתר הפלי"ם
* 

== הערות שוליים ==

קטגוריה:ישראלים ילידי רומניה
קטגוריה:עולים בעליית הנוער
קטגוריה:לוחמי הפלמ"ח
קטגוריה:פעילי ההעפלה
קטגוריה:שגרירי ישראל בבוליביה
קטגוריה:שגרירי ישראל באקוודור
קטגוריה:שגרירי ישראל בגואטמלה
קטגוריה:שגרירי ישראל בצ'אד
קטגוריה:ימאי היישוב
קטגוריה:יהודים הקבורים בהר המנוחות
קטגוריה:ישראלים שנולדו ב-1922
קטגוריה:ישראלים שנפטרו ב-1995
מערכה (תיאטרון)

עמוד הפתיחה של המחזה El testimonio vengado של המחזאי [[לופה דה וגה שכתב מספר רב של מחזות בעלי שלוש מערכות]]

מערכה (בלועזית: אַקט) בתיאטרון היא פרק ממחזה. מספר המערכות בהצגה יכול לנוע בין 1–5 ויותר, תלוי במבנה בו בחר המחזאי לתאר את הסיפור. משך זמן המערכה נע לרוב בין 30–90 דקות, אך עשוי להמשך גם זמן קצר יותר של כ-10 דקות.

מערכות מתקיימות גם בתחומי בידור נוספים כדוגמת אופרה, טלוויזיה, קולנוע, קברט, ומופעים מגוונים ומוזיקליים שונים.

==היסטוריה==

התיאטרון הרומי היה הראשון לחלק את ההצגות למספר מערכות המופרדות ביניהן במרווחים. ניתן לחלק מערכות גם לסצנות, כאשר בתיאטרון קלסי כל התארגנות מחדש של כניסות ויציאות של שחקנים מהבמה היא סצנה, אולם בתיאטרון המודרני ההגדרה פחות מובחנת באופן זה.

במחזות מודרניים, פעמים רבות, יש רק רמה מבנית אחת, אשר יכולה להיות לפי מערכות או סצנות בהתאם להחלטתו של המחזאי. חלק מהמחזאים מוותרים על החלוקה לפרקים שונים. סצנות רצופות בדרך כלל מופרדות אחת מהשנייה בזמן או במקום, אבל החלוקה בין מערכות קשורה למבנה הדרמטי הכולל של יצירה. לעיתים קרובות סיומה של מערכה מגיע יחד עם פעולה או החלטה חשובה שמקבלת על עצמה אחת או יותר מהדמויות במחזה, לרוב מדובר בהחלטה בעלת חשיבות שיש לה השפעה עמוקה על הסיפור.

אופרטות רבות ומרבית מחזות הזמר מחולקים לשתי מערכות, כך שבפועל ההפסקה נתפסת כנקודת החלוקה ביניהן.

==מחזה בשלוש מערכות==

במחזה בן שלוש מערכות, לכל מערכה יש אלמנט וחוויית קורא וצופה אחרת. במבנה הנפוץ ביותר, המערכה הראשונה מציגה את הנושאים, תחילה במצג שלאחריו נכנס הגיבור הראשי, ומוצגת הנחת היסוד הדרמטית ותיאור המצב ובין אמצע לסוף המערכה הראשונה מתרחש תיאור האירוע שמניע את העלילה. המערכה השנייה אפלה יותר ובה הדמות הראשית נתקלת במכשול המונע ממנה מלהשיג את הצרכים הדרמטיים שלה, ולרוב מופיע האנטגוניסט המרחיק אותה מהשגת מטרותיה. במערכה השלישית מתקיימת ההכרעה והגיבור הפרוטגוניסט מנצח וחוזר שיווי המשקל לסיפור.

==מחזה בחמש מערכות==

עד המאה ה-18, מרבית המחזות חולקו לחמש מערכות. תבנית זו ידועה כ"מחזה בחמש מערכות", ונותחה על ידי גוסטב פרייטג. חמש המערכות מהוות פונקציות ספציפיות במבנה הכללי של המחזה, אבל בביצועם בהצגה אין, בהכרח, כל הפרדה ברורה ביניהן.

פרייטג מחשיב את העלילה כמבנה נרטיבי שמחלק את הסיפור לחמישה חלקים, כמו מערכות של מחזה. חלקים אלו הם המצג של המצב, פעולה מתגברת באמצעות קונפליקט מרכזי, נקודת שיא (או נקודת מפנה), פעולה שוככת בה הקצוות הפתוחים בעלילה נסגרים ופתרון.

מבנה דומה של חמש מערכות קיים גם בתיאטרון הנו המסורתי ביפן.

==לקריאה נוספת==
<div style="direction: ltr;">
*George, Kathleen (1994). Playwriting: The First Workshop. Focal Press. .
*Gustav Freytag, Die Technik des Dramas, Leipzig: Hirzel 1863. Neudruck Stuttgart: Reclam 1983. 
</div>

==קישורים חיצוניים==
*גוסטב פרייטג, [http://www.magic-point.net/fingerzeig/literaturgattungen/drama/drama-freytag/drama-freytag.html Der pyramidale Bau des Dramas] 

קטגוריה:דרמה
קטגוריה:מונחים בתיאטרון
ADE 651

שמאל
ADE 651 הוא מכשיר מזויף שנועד לגילוי חומרי נפץ, סמים וחומרים נוספים ממרחק ומתופעל כשהוא מוחזק ביד. המכשיר הוא מתוצרת ATSC.

המכשיר נמכר במספר מדינות במזרח הרחוק והקרוב, בהן עיראק שקנתה את המכשירים בסך 60,000$ ליחידה. חוקרים מטעם ה-BBC וארגונים נוספים טוענים, כי מדובר במכשיר נטול יכולות גילוי חומרים, ואינו פונקציונלי יותר ממקל דאוזינג. בינואר 2010 נאסר יצוא של המכשיר לאפגניסטן ועיראק מתחומי הממלכה המאוחדת, מנהל ATSC נעצר בחשד להונאה, והורשע ב-24 באפריל 2013. ביוני 2010 נעצרו מספר מנהלי חברות נוספות, שעסקו בייצור מכשירים דומים.

השימוש במכשיר בשירותי הביטחון של עיראק ופקיסטן הפך לוויכוח בינלאומי גדול, ובעקבות כך נשלחו מכשירים דומים שהיו בשימוש ממשלת תאילנד לבדיקה מחודשת. משמעות אי יעילות המכשיר, היא אי מניעת הגעת מכוניות תופת אל יעדיהן ברחבי עיראק, וגרימה עקיפה להרוגים רבים. קיימים כיום מכשירים המגלים חומרי נפץ, אך מדובר במכשירים גדולים בהרבה מבחינה פיזית.

==קישורים חיצוניים==

==הערות שוליים==

קטגוריה:חומרי נפץ
קטגוריה:תרמיות
קטגוריה:פסאודו-מדע
גלגל פולקרק

גלגל פוֹלְקֶרְק (באנגלית: Falkirk Wheel) הוא שמה של מעלית סירות בסקוטלנד, המחברת את תעלת פורת' אנד קלייד עם תעלת יוניון. המעלית, הנקראת על שמה של העיר הסמוכה פולקרק בסקוטלנד התיכונה, נחנכה בשנת 2002. שתי התעלות אותן היא משרתת היו מחוברות בעבר על ידי מערכת של 11 תאים סכורים (locks), אך השימוש בהם פסק עוד בשנות השלושים של המאה הקודמת, הם מולאו אדמה והוסבו לשטחי בנייה.

התוכנית לשיקום התעלות בסקוטלנד התיכונה המחברות את גלאזגו עם אדינבורו נוהלה על ידי רשות נתיבי המים הבריטית בסיוע ובמימון של שבע רשויות מקומיות, חברת הפיתוח הציבורית "סקוטלנד אנטרפרייז", קרן הפיתוח האזורי של האיחוד האירופי (ERDF) וְועדת המילניום. המתכננים החליטו כבר בתחילה לבנות מעלית־סירות חדשנית ובולטת בנוף שתחבר את שתי התעלות ולא לשחזר את מערכת התאים הסכורים ההיסטורית. מבין ההצעות שהוגשו לוועדה נבחר העיצוב של "גלגל פולקרק", הכולל גם מרכז מבקרים ובו חנות, בית קפה ואולם כינוסים.

הפרש הגבהים בין שתי התעלות במקום בו ניצב הגלגל הוא 24 מטרים, כגובהו של בניין בן שמונה קומות. תעלת יוניון גבוהה ב-11 מטרים מן האקוודוקט המתחבר לקצה העליון של הגלגל, והסירות חייבות לעבור דרך שני תאים סכורים על מנת לרדת מן התעלה אל האקוודוקט. האקוודוקט לא הוקם בגובה רב יותר, כדי לא לפגוע בשרידי חומת אנטונינוס העוברת במקום.

התאים, המלאים במים, מתוכננים כך שמשקלם יהיה שווה זה לזה, ללא קשר למשקל כלי השיט הנמצא בכל אחד מהם, זאת תוך שמירת גובה אחיד של המים בכל תא, בהתאם לכמות המים הנדחית על ידי כלי השיט הנמצא (או לא נמצא) בו.
לכן, לצורך העלאה והורדה יחידה של הגלגל - חצי סיבוב - נדרש הספק זעום יחסית של 22.5 קילוואט (30.2 כ"ס) המניע עשרה מנועים הידראוליים, הצורכים אנרגיה של 1.5 קילוואט שעה (5,100 BTU) בערך כמו שנדרש להרתחת שמונה קומקומי מים.

המתקן שוכן ליד המצודה הרומית העתיקה הנקראת Rough Castle Fort. הכפר הקרוב ביותר הוא טמפורהיל. גלגל פולקרק נחנך ב-24 במאי 2002 על ידי המלכה אליזבת, כחלק מהחגיגות לציון יובל החמישים להכתרתה.
תצלום פנורמי של גלגל פולקרק

==קישורים חיצוניים==

* 
* 

קטגוריה:סקוטלנד: מבנים
קטגוריה:סקוטלנד: תחבורה
קטגוריה:מעליות
קטגוריה:2002 בממלכה המאוחדת
איסבל בוסטמנטה

איסבל בוסטמנטה (בספרדית: Isabel Bustamante) היא ספורטאית פוארטו ריקנית שהתחרתה במשחקים הפאראלימפיים במסגרת המשלחת הפוארטו ריקנית. בוסטמנטה היא אלופה פאראלימפית, והספורטאית הפוראטו ריקנית היחידה שהצליח לזכות במדליה פאראלימפית שאינה מדליית ארד.

==ביוגרפיה==
בוסטמנטה השתתפה במשחקים הפאראלימפיים פעם אחת בלבד, ב. היא זכתה במדליית הזהב בהדיפת כדור ברזל כשקבעה שיא עולם (קטגוריה B1) של 4.80 מטרים, לפני הגרמנייה איזבל בר (4.23 מטרים) ומינט וילסון הג'מייקנית (3.91 מטרים)

בוסטמנטה זכתה גם במדליית הכסף בזריקת דיסקוס עם תוצאה של 9.22 מטרים, שנייה רק לשיא עולם של בר הגרמניה שקבעה 10.48 מטרים ולפני וילסון שזכתה בארד נוסף עם 8.16 מטרים. היא זכתה במדליית הכסף גם בתחרות הטלת הכידון עם תוצאה של 8.82 מטרים ונכנעה לשיא עולם של וילסון עם 9.30 מטרים, ולפני בר שזכתה בארד עם 8.76 מטרים.

==הערות שוליים==

קטגוריה:ספורטאי ספורט נכים
קטגוריה:אלופים פאראלימפיים
קטגוריה:ספורטאיות פוארטו ריקניות
קטגוריה:הודפות כדור ברזל
קטגוריה:אתלטים במשחקים הפאראלימפיים סיאול (1988)
גאורגיה במשחקים הפאראלימפיים

גאורגיה השתתפה לראשונה ב בבייג'ינג (2008), ומאז משתתפת במשחקים דרך קבע. במשחקי החורף החלה להשתתף ב.

המשלחת אותה שלחה המדינה להופעת הבכורה שלה כללה ספורטאי בודד ואילו המשלחת אל המשחקים הפאראלימפיים לונדון (2012) הייתה משלחת של שני ספורטאים בלבד. אל המשחקים הפאראלימפיים ריו דה ז'ניירו (2016) שלחה גאורגיה משלחת של חמישה ספורטאים, ושבה עם המדליה הפאראלימפית הראשונה בתולדותיה כשהג'ודוקא זביאד גוגוצ'ורי זכה במדליית הזהב בתחרות עד 90 קילוגרמים.

משלחת גאורגיה אל המשחקים הפאראלימפיים טוקיו (2020) קטפה שלוש מדליות כסף, שתיים בג'ודו ואחת בסיף.

==ראו גם==
* גאורגיה במשחקים האולימפיים
* גאורגיה במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:גאורגיה: ספורט
ערן ברוך

ערן ברוך (נולד ב-15 באוקטובר 1966) הוא איש חינוך, פובליציסט ופעיל חברתי. לשעבר מנכ"ל ארגון בינה העוסק בחינוך לזהות יהודית ותרבות ישראלית וראש הישיבה החילונית בתל אביב.

==ביוגרפיה==
ברוך נולד וגדל בקיבוץ נתיב הל"ה. עם גיוסו לצה"ל שירת בחטיבת גולני, בה עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. ברוך לחם בלבנון ושימש מפקד פלוגה בגדוד 51. לאחר שחרורו מצה"ל עסק בחינוך ועבודה עם בני נוער בתנועה הקיבוצית, וריכז את תחום הנוער והצעירים בסמינר אפעל.

היה מיוזמי ומקימי ארגון בינה, שעוסק בחינוך לזהות יהודית ותרבות ישראלית. הארגון הוקם על ידי אנשי רוח ומעש מהתנועה הקיבוצית לאחר רצח ראש הממשלה יצחק רבין ב-1995 כדי ליצור זרם של יהדות הומניסטית וליצור שפה משותפת שתוכל לתרום לאיחוי הקרע בעם, בין הציבור החילוני לציבור הדתי. בינה מתמקדת בלימודי יהדות ובעשייה חברתית בשכונות. ברוך אף שימש כראש הישיבה החילונית בינה. בשנת 2012 יזם פרויקט משותף עם חטיבת גולני לגיוס קבוצת בני נוער כקבוצה אחידה לחטיבה, למסלול בן 3 שנים. ברוך מרצה וכותב רבות בנושאי יהדות כתרבות, צדק חברתי, דת ומדינה.

ברוך נשוי ואב לשלושה. הוא בעל תואר ראשון בהצטיינות מהאוניברסיטה הפתוחה ותואר שני בלימודי פרשנות ותרבות מאוניברסיטת בר-אילן.

==קישורים חיצוניים==
*
* .
* נמרוד דנישמן, [http://glz.co.il/PrintNewsArticle.aspx?newsid=110526 החילונים חוזרים לגולני], גלי צה"ל, 02.08.2012.
* [https://web.archive.org/web/20131008170340/http://www.tzavpius.org.il/node/1159 צו 8 לערן ברוך], מתוך אתר צו פיוס, 04.07.2011.
;מאמריו:
* .
* .
* .
* .
* 
*פרשת השבוע ו[https://www.bina.org.il/?s=ערן+ברוך מאמרים מאת ערן ברוך באתר בינ"ה - התנועה ליהדות חברתית]

==הערות שוליים==

קטגוריה:פעילים חברתיים ישראלים
קטגוריה:ראשי ישיבות ציוניות
קטגוריה:נתיב הל"ה: אישים
קטגוריה:בוגרי תיכון אזורי ע"ש ברנר בגבעת ברנר
קטגוריה:בוגרי האוניברסיטה הפתוחה
קטגוריה:בוגרי אוניברסיטת בר-אילן
קטגוריה:ישראלים שנולדו ב-1966
דיוקן של אישה שחורה

דיוקן של אישה שחורה (בצרפתית: Portrait d'une négresse) הוא ציור שמן על בד, בגודל 65 × 81 ס"מ, מאת מארי-גיימין בנואה. הציור צויר בשנת 1800 וכיום מוצג במוזיאון הלובר בפריז. 
== היצירה ==
הציור מציג אישה שחורה יושבת, לבושה באופן חלקי בבד לבן, כאשר השד הימני שלה חשוף. היא עוטה כיסוי ראש עטוף וכרוך בכמה שכבות, בבד הנראה דומה במרקמו לבגד שהיא לובשת. היא מישירה מבט חד ונחרץ אל הצופה, ונראה שהיא מעורבת בסיטואציה. למרות שאין פרטי רקע המציינים היכן ממוקם האירוע, היא ישובה על כיסא שחלק ממנו מסגיר את היותו כיסא יוקרתי השייך למשטר הצרפתי הישן, והבד הלבן נראה כדומה לווילאות בד בבתי עשירים, דבר העשוי לרמוז על מעמד גבוה. 
דיוקן ז'אן באטיסט בֶּלי (נשען על [[פרוטומה של גיום-תומאס ריינל), 1798, מאת אן-לואי ז'ירודה דה רוסי-טריוזון. הציור ראשוני לתקופתו, בהתרסה כנגד הגמוניית האדם הלבן.]]
מארי-גיימין בנואה ציירה את הדיוקן בשנת 1800, שש שנים לאחר ההכרזה משנת 1794 של הרפובליקה הצרפתית הראשונה על שחרור העבדים, ומיד עם פרסומו זכה להכרה כיוצא דופן. בתקופה שבה צויר, בראשית המאה ה-19, לא ניתן היה לראות במרחב הציבורי באירופה ובארצות הברית תמונה כה יוצאת דופן כדוגמנית שחורה חולצת שד. רוב הנשים שצוירו בתקופה זו היו נשים לבנות, ומעט הנשים השחורות שצוירו היו תמיד בתפקידי שפחות ועוזרות, ובלבוש ומראה תואם. בתקופה זו, שבה הייתה העבדות חוקית ונפוצה ברוב חלקי העולם המערבי, היה פרסום תמונה כזו מעשה מתריס שספג ביקורת ציבורית נוקבת. 

הציירת, מארי-גיימין בנואה, הייתה מהאליטה הצרפתית, ואחת הנשים הבודדות בתקופתה שהוכרו כציירות מפורסמות. ציורה, שנחווה כלוחם בעד שחרור נשים ושחרור שחורים, שתי קבוצות שסבלו מאפליה קשה, ספג ביקורת משני צדי האוקיינוס. הציור הזכיר לרבים את הפורטרט של העבד המשוחרר ז'אן באטיסט בֶּלי, ציורו של אן לואי ז'ירודֶה בהתרסתו כנגד ההגמוניה של האדם הלבן. אך בניגוד אליו, לא היה במרכז התמונה גבר שחור לבוש בחליפה, דבר מתריס בפני עצמו, אלא אישה בעלת ביטחון עצמי המישירה מבט, ועם שד חשוף, כאילו הייתה דוגמנית ציור לבנה. הציור מוכר עוד כיום כמתריס כנגד אפליית נשים ושחורים. 

בשנת 2012 הסעיר הציור את העולם פעם נוספת, כאשר מגזין ספרדי הציב את התמונה בעמוד השער, עם עיבוד גרפי שמצמיד לה את פניה של מישל אובמה, הגברת הראשונה של ארצות הברית. 

== קישורים חיצוניים ==

* [http://www.arthistoryarchive.com/arthistory/Slavery-is-a-Woman.html העבדות והאישה, ניתוח הציור "דיוקן של אישה שחורה"], גלריית לילית' טורונטו 

==הערות שוליים==

קטגוריה:ציורי שמן
קטגוריה:מוזיאון הלובר: ציורים
קטגוריה:ציורים רומנטיים
קטגוריה:ציורים מהמאה ה-19
קטגוריה:דיוקנאות נשים
האקדמיה ללשון הערבית בקהיר

האקדמיה ללשון הערבית בקהיר (בערבית: مجمع اللغة العربية بالقاهرة) היא אקדמיה ללשון הפועלת בקהיר שבמצרים במטרה לפתח ולהסדיר את השפה הערבית בה.
האקדמיה נוסדה בשנת 1932. מאז היווסדה, מובילה האקדמיה ללשון הערבית בקהיר את תהליך חידושה ופיתוחה של הלשון הערבית הכתובה והפיכתה ללשון מודרנית.

==מטרות האקדמיה==
* עריכת מילונים לשפה הערבית.
* מחקר בנושאי השפה הערבית.
* קביעת מונחים מדעיים ובלשניים.
* קידום המורשת הערבית.
* פעילות תרבותית.

==ראו גם==
*האקדמיה ללשון הערבית בישראל
*האקדמיה ללשון הערבית בירדן
*האקדמיה ללשון העברית

== קישורים חיצוניים ==
* 

==הערות שוליים==

קטגוריה:גופי פיקוח על הלשון הערבית
קטגוריה:מצרים: חינוך
תומאס היקס

תומאס ג'יימס "טום" היקס (באנגלית: Thomas James "Tom" Hicks; 11 בינואר 1876 – 28 בינואר 1952) היה אתלט אמריקאי, אלוף אולימפי בריצת מרתון (סנט לואיס 1904).

==ביוגרפיה ==
היקס נולד בברמינגהאם, שבאנגליה. הוא עבד בתעשיית הפליז בקיימברידג', מסצ'וסטס ובתור ליצן מקצועי.

בשנת 1900 סיים היקס במקום שישי במרתון בוסטון. שנה לאחר מכן, סיים במקום חמישי באותו מרתון, ובשנת 1904 סיים אותו במקום השני.

===אלוף אולימפי===
באולימפיאדת סנט לואיס (1904) זכה במדליית זהב בריצת מרתון (40 ק"מ) בתוצאה של 3:28:53 שעות, לפני אלבר קורה אתלט צרפתי שייצג את ארצות הברית (3:34:52 שעות), וארתור ניוטון, אף הוא מארצות הברית (3:47:33 שעות).

היקס ושני עוזריו במהלך ריצת המרתון
התנאים בריצת המרתון היו קשים. הריצה התנהלה בדרך עפר בין הגבעות ולוותה בעננים של אבק שהעלו הרכבים שליוו את הרצים. הטמפרטורה באותו היום הייתה חמה ועמדה על 32 מעלות צלזיוס ובנוסף הייתה רק תחנה לשתיית מים אחת במחצית הדרך. בריצה השתתפו טובי רצי המרתון מארצות הברית, בהם סמי מלור (אלוף מרתון בוסטון ב-1902), ג'ון לורדון (אלוף מרתון בוסטון ב-1903) ומייק ספרינג (אלוף מרתון בוסטון ב-1904); שלושתם לא הצליחו לסיים את הריצה. רק 14 רצים מתוך 32 הצליחו לסיים את הריצה. במהלך הריצה נראה היקס תשוש ולכן קיבל מעוזריו ברנדי, חלבון ביצה ושתי מנות של סטריכנין (1 מ"ג כל אחת) שסייעו לו לסיים את הריצה (חומרים ממריצים אלו היו מותרים באותה תקופה). מנה נוספת של סטריכנין יכלה להיות קטלנית עבורו. לאחר שחצה את קו הסיום הוא התמוטט. אז ראה שפרדריק לורז מארצות הברית כבר הספיק להצטלם כאלוף האולימפי בריצת המרתון עם אליס רוזוולט, בתו של נשיא ארצות הברית תאודור רוזוולט. אך מאוחר יותר התברר שלורז רימה בתחרות ועבר חלק מהריצה בנסיעה ברכב; להגנתו טען לורז שעשה זו כבדיחה עליה התנצל. מדליית הזהב הועברה להיקס. 

בשנת 1905 פרש היקס במהלך ריצת מרתון בוסטון. בריצה ניצח פרדריק לורז (2:38:25 שעות).

באליפות איגוד האתלטים החובבים של ארצות הברית שנערכה ב-30 ביוני 1906 זכה היקס במקום הראשון בתוצאה של 3:02 שעות, 3 דקות לפני אלכסנדר טיבו.

== שיאים אישיים ==
* ריצת מרתון: 2:39:04 שעות (1904)

== קישורים חיצוניים ==

קטגוריה:רצי מרתון אמריקאים
קטגוריה:אלופים אולימפיים: ריצת מרתון (גברים)
קטגוריה:אלופים אולימפיים אמריקאים: אתלטיקה
קטגוריה:אתלטים באולימפיאדת סנט לואיס (1904)

קטגוריה:אמריקאים שנולדו ב-1876
קטגוריה:אמריקאים שנפטרו ב-1952
הורנט (סלופ, 1805)

הוֹרְנֶט (באנגלית: USS Hornet) הייתה אוניית מפרשים מלחמתית של הצי האמריקני, שהשתתפה במלחמה הברברית הראשונה. היא הייתה אוניית סוחר לשעבר בשם Traveller of Massachusetts שנרכשה על ידי הצי, דורגה כסלופ וצורפה באפריל 1805 לשייטת שהטילה הסגר על נמל טריפולי שבלוב.

==המלחמה הברברית הראשונה==
"הורנט" נרכשה במלטה באפריל 1805, בשנה האחרונה למלחמה נגד הקורסארים של טריפולי. הפיקוד עליה נמסר לידי לוטננט סמיואל אוואנס, והיא השתתפה יחד עם שאר אוניות השייטת בהסגר הימי על העיר. ב-27 באפריל 1805 הפגיזה יחד עם "ארגוס" ו"נאוטילוס" את מצודת העיר דרנה וסייעה לכניעתה לחיל המשלוח האמריקני-מצרי בפיקוד ויליאם איטון. נפילת העיר שכנעה את הביי של טריפוליטניה להפסיק את ההתקפות הפירטיות ולחתום על הסכם עם ארצות הברית.

לאחר שסייעה בפינוי חיל המשלוח מדרנה, השתתפה "הורנט" בהפגנת כוח שערכה השייטת האמריקנית מול תוניס ונמלים נוספים של המדינות הברבריות, כדי לאלץ את שליטיהן לחדול מתקיפת אוניות סוחר אמריקניות שפקדו את הים התיכון. "הורנט" המשיכה לפטרל וללוות אוניות אמריקניות בים התיכון עד 3 ביוני 1806. לאחר שנחלצה מסערה עזה, במהלכה נשבר אחד מתרניה העיליים, הגיעה האונייה לפילדלפיה ב-9 באוגוסט 1806. היא הוצאה מן השירות ונמכרה בפילדלפיה ב-3 בספטמבר 1806.

==מקורות==
* ערך זה כולל קטעים מן החיבור [https://www.hazegray.org/danfs/ Dictionary of American Naval Fighting Ships] הנמצא כיום ברשות הציבור.

==הערות שוליים==

 
 

קטגוריה:אוניות מלחמה בצי ארצות הברית